_:n83e44781b8d34cc4b1e95a6e8b48e2d3xb0
<http://schema.org/articleBody>
"&nbsp;\r\n\r\nमहतारी वंदन योजना का लाभ पाँच साल तक दिया जाएगा अर्थात् 60 महिने पूरे, लेकिन भारतीय जनता पार्टी की सरकार द्वारा दो महिने की किस्त पर पहले ही डाका डाला गया\r\n\r\nबीजेपी सरकार के नेताओं का कहना था कि छत्तीसगढ़ की प्रत्येक महिलाओं को महतारी वंदन योजना के माध्यम से महिने का 1000 रू. और साल का 12000 रू. मिलेगा जबकि लगभग 50 प्रतिशत महिलाओं को ही लाभ दिया जा रहा है\r\n\r\nवृद्धा पेंशन, विधवा पेंशन, निराश्रित पेंशन एवं सामाजिक सुरक्षा पेंशन जिनको मिलता है उनकी उस राशि को काटकर शेष राशि दी जा रही है जबकि यह नियम चुनावी घोषणा पत्र में नहीं था\r\n\r\nलोकसभा चुनाव को देखते हुए महतारी वंदन योजना को चालू किया गया और चुनाव संपन्न होते ही भारतीय जनता पार्टी गिरगिट की तरह रंग बदल रही है - विकास उपाध्याय\r\n\r\nThe Narad News 24,,,,,रायपुर (छत्तीसगढ़)। महतारी वंदन योजना के हितग्राहियों को लाभ न मिलने के कारण आज पूर्व विधायक विकास उपाध्याय के नेतृत्व में सैंकड़ों महिलाएँ जिनको महतारी वंदन योजना का लाभ नहीं मिल पा रहा है या एक-दो किस्त मिला है, ऐसी महिलाओं के साथ हितग्राहियों की सूची लेकर मंत्री ओपी चौधरी के निवास के लिए गांधी मैदान से निकले जहाँ ग्रास मेमोरियल मैदान के पास पुलिस द्वारा उन्हें रोक दिया गया। अखिल भारतीय कांग्रेस कमेटी के सचिव, पूर्व विधायक व लोकसभा प्रत्याशी विकास उपाध्याय ने कहा कि भारतीय जनता पार्टी द्वारा पिछले दिनों छत्तीसगढ़ में हुवे विधानसभा चुनाव के घोषणा पत्र में कहा था कि छत्तीसगढ़ की प्रत्येक महिलाओं को महतारी वंदन योजना के माध्यम से महिने का 1000 रू. और साल का 12000 रू. मिलेगा। लेकिन सरकार बनते ही पहले तो इन लोगों ने लाभार्थियों को जनवरी और फरवरी की किस्त नहीं दी गई और मार्च महिने से किस्त प्रारंभ किया गया, जबकि चुनावी भाषण में भारतीय जनता पार्टी के राष्ट्रीय नेतृत्व से लेकर राज्य के पूर्व मुख्यमंत्री और इनके प्रदेश अध्यक्ष के साथ सभी नेताओं ने 90 विधानसभा में महतारी वंदन योजना को लेकर कहा था कि पाँच साल इसका लाभ दिया जाएगा अर्थात् 60 महिने पूरे, लेकिन दो महिने की किस्त पर पहले ही डाका डाला गया और जब अब लोकसभा चुनाव संपन्न हो चुके हैं तब लाभार्थियों की संख्या को काटा जा रहा है एवं अधिकांश महिलाओं को महतारी वंदन योजना का लाभ नहीं दिया जा रहा है। और साथ ही वृद्धा पेंशन, विधवा पेंशन, निराश्रित पेंशन एवं सामाजिक सुरक्षा पेंशन जिनको मिलता है उनकी उस राशि को काटकर शेष राशि दी जा रही है।\r\n\r\n\r\n\r\nविकास उपाध्याय ने बताया कि प्रदेश की ज्यादातर महिलाओं को महतारी वंदन की चौथी और पांचवीं किस्त की राशि नहीं मिली है, जबकि सरकार के जारी आंकड़े स्पष्ट बता रहे हैं कि 70 लाख महिलाओं में से करीब पाँच लाख महिलाओं को राशि नहीं मिली है। इसके अलावा जिन महिलाओं को पहली और दूसरी किस्त मिली थी, उन्हें चौथी और पांचवीं किस्त की राशि नहीं मिली है। भाजपा सरकार चुनाव को देखते हुए योजनाओं का लाभ देती है और चुनाव खत्म होने के बाद गिरगिट की तरह अपना रंग दिखाती है। 45 प्रतिशत महिला जुड़ ही नहीं पाई हैं और जो इस योजना से जुड़े हुए थे उन्हें भी नियम एवं शर्तें लगाकर योजना से बाहर किया जा रहा है, जबकि विधानसभा चुनाव के दौरान भाजपा के नेताओं ने कहा था कि उन्होंने 1 करोड़ से भी ज्यादा महतारी वंदन के फॉर्म भरवाये गए हैं और अंत में दावा किया गया कि 70 लाख महिलाओं ने फॉर्म भरा है और कहा गया था कि 100 प्रतिशत महिलाओं को इस योजना का लाभ दिया जाएगा, लेकिन इनका ये भी वादा नाकाम साबित हुआ। विकास उपाध्याय ने कहा कि राजधानी के सभी वार्डों में जाकर हितग्राहियों की सूची तैयार किया जाएगा और जल्द से जल्द 100 प्रतिशत हितग्राहियो को अगर महतारी वंदन योजना की राशि उनके खाते में ट्रांसफर नहीं की जाती है तो उग्र आन्दोलन के साथ मुख्यमंत्री निवास का घेराव किया जाएगा।\r\n\r\n\r\n\r\nप्रवक्ता (रायपुर लोकसभा 2024)\r\n\r\nअमित शर्मा (लल्लू)\r\n\r\n&nbsp;"
<https://thenaradnews24.com/police-forcefully-stopped-hundreds-of-women-who-came-out-to-the-residence-of-minister-op-choudhary-along-with-the-beneficiaries-of-mahtari-vandan-yojana/>